**УЛСЫН ИХ ХУРЛЫН ТОГТООЛ**

**ЗАРИМ ГАЗАР НУТГИЙГ УЛСЫН ТУСГАЙ**

**ХАМГААЛАЛТАД АВАХ ТУХАЙ**

|  |  |  |
| --- | --- | --- |
| 2004 оны 04 дүгээр сарын 29-ний өдөр |  | Улаанбаатар хот |

**Дугаар 22**

Тусгай хамгаалалттай газар нутгийн тухай хуулийн 25 дугаар зүйлийн 2 дахь заалт, Засгийн газрын саналыг үндэслэн Монгол Улсын Их Хурлаас ТОГТООХ нь :

1. Байгаль орчны тэнцэл, унаган төрхийг хадгалах шаардлага, байгалийн аялал жуулчлалыг хөгжүүлэхэд ач холбогдолтойг харгалзан Сүхбаатар аймгийн Дарьганга сумын нутаг дахь Шилийн богд уул, Хөргийн хөндий орчмын газар нутгийг дурсгалт газрын ангилалаар улсын тусгай хамгаалалтад авахаар тогтоосугай

2. Сүхбаатар аймгийн Дарьганга сумын нутаг дахь Ганга нуурын байгалийн дурсгалт газрыг мөн сумын нутаг дахь Алтан (дарь) овоо, Наран сумын нутаг дахь Молцог элс орчмын газар нутгаар өргөтгөн Дарьгангын байгалийн цогцолборт газар болгон өөрчилж, хилийн заагийг хавсралтаар баталсугай.

3.Энэ тогтоол гарсантай холбогдуулан "Зарим газар нутгийг улсын тусгай хамгаалалтад авахыг зөвшөөрөх тухай" Улсын Их Хурлын 1993 оны 11 дүгээр сарын 12-ны өдрийн 83 дугаар тогтоолын 1 дэх хэсгийн "Ганга нуур орчмын хэсэг газрыг Ганга нуурын дурсгалт газар" гэсэн 4 дэх заалтыг хүчингүй болсонд тооцсугай.

**МОНГОЛ УЛСЫН ИХ ХУРЛЫН ДЭД ДАРГА                                                             Ж.БЯМБАДОРЖ**

*Монгол Улсын Их Хурлын 2004 оны*

*22 дугаар тогтоолын хавсралт*

**ДАРЬГАНГЫН БАЙГАЛИЙН ЦОГЦОЛБОРТ**

**ГАЗРЫН ХИЛИЙН ЗААГ**

Баруун хойт захын цэг нь Сүхбаатар аймгийн Наран, Онгон сумын хилийн зааг дахь Тостын нуурын зүүн хойт эрэгт 45O17’29’’-113O25’10’’ солбицолд орших  1 дүгээр цэг, түүнээс зүүн хойш 45O19’57’’-113O29’53’’ солбицолд орших худаг, түүнээс зүүн урагш орших Хүнт (1152.6), Хүйтэн уул (1200.2), 45O16’15’’-113O43’40’’ солбицолд орших Салаа булаг, түүнээс зүүн хойш  45O17’55’’-113O47’45’’ солбицолд орших Шармөнх, түүнээс баруун хойш эргэж 45O19’18’’-113O45’40’’.солбицолд орших Хамар булаг, түүнээс зүүн тийш 45O19’00’’-113O50’25’’ солбицолд орших 2 дугаар цэг, түүнээс урагш 45O18’30’’-113O50’20’’ солбицолд орших 3 дугаар цэг, түүнээс баруун урагш 45O18’10’’-113O49’40’’ солбицолд орших 4 дүгээр цэг, түүнээс зүүн урагш 45O17’42’’-113O50’20’’ солбицолд орших 5 дугаар цэг, түүнээс зүүн хойш Ганга нуурын дурсгалт газрын хилийн зааг дахь 45O17’54’’-113O52’07’’ солбицолд орших 6 дугаар цэг, түүнээс зүүн урагш 1286.6 тоот өндөрлөг, түүнээс зүүн зүгт 1335.4 тоот өндөрлөг, түүнээс зүүн хойш Гангын цагаан овоо (1530.2), түүнээс зүүн урагш Бадрах уул (1423.7), түүнээс зүүн урагш 1395.5 тоот цэг, түүнээс баруун хойш 1358.4 тоот цэг, түүнээс баруун хойш орших Их бургасны худаг (1328.0), түүнээс баруун урагш 1370.4 тоот цэг, түүнээс баруун урагш Сүмтийн хар толгой, түүнээс баруун урагш 1290.7 тоот цэг, түүнээс баруун хойш 1189.0 тоот цэг, Наран, Онгон сумын хилийн зааг дахь Тостын нуурын зүүн хойт эрэгт 45O17’29’’-113O25’10’’ солбицолд орших 1 дүгээр цэг.